V okrese Ružomberok je až do odvolania vyhlásený čas zvýšeného nebezpečenstva vzniku požiaru. Výstraha sa týka lesných pozemkov a ich ochranných pásem. Zásady protipožiarnej ochrany sú bližšie uvedené tu.
Operačné stredisko HaZZ v Žiline včera informovalo o požiari v neprístupnom teréne v Podšípe. Na mieste zasahovali hasiči.
Adrenalínovú nedeľu dnes môžete zažiť na letisku Ružomberok pri Liskovej, na ktorom sa každú poslednú nedeľu v mesiaci jún- október konajú tandemové zoskoky. Zoskok prebieha vo dvojici so skúseným inštruktorom.
Supermarket s domácimi potrebami Hobbi v priestoroch bývalej Hypernov končí. Majiteľ budovy, spoločnosť Forespo NR chce hľadať ďalšie ekonomické využitie budovy, píše Ružomberský hlas. Primátor už viackrát zopakoval, že Kaštieľ sv. Žofie bude vlastníctvom mesta.
V klube Panoptikum si dnes môžete vychutnať film Divoké historky. Večerné premietanie tejto čiernej komédie začína o 21 hod. Vstupné je 3 eurá.
Dnes začína v Liptovských Sliačoch folklórny festival Liptovské dni matky. Trvať bude až do nedele. Vystúpi aj FS Liptov, FS Sliačanka, či Kmeťoband. Festival sa ukončí ohňostrojom a večernou zábavou.
Medzi TOP 11 miest, ktoré treba na Slovensku navštíviť, zaradila americká CNN aj Nízke Tatry. Spomína pri nich aj Vlkolínec: "…v UNESCO chránenej rezervácií sa budete cítiť, ako by ste sa vrátili v čase."
Dlhodobým problémom však ostáva majetková trestná činnosť.
Relácia Extrémne v horách, ktorú pre RTVS vyrába známy liptovský dobrodruh a filmár Rasťo Hatiar, sa bude v najbližšom vydaní venovať aj nedávnemu behu na Borišov. Premiéra je v sobotu na Dvojke od 8:30, repríza v nedeľu od 7:30.